CELEX: 62013CN0354
Language: bg
Date: 2013-06-27 00:00:00
Title: Дело C-354/13: Преюдициално запитване, отправено от Retten i Kolding, Civilretten (Дания) на 27 юни 2013 г. — FOA, от името на Karsten Kaltoft/Billund Kommune

31.8.2013   
            
            
               BG
            
            
               Официален вестник на Европейския съюз
            
            
               C 252/22
            
         Преюдициално запитване, отправено от Retten i Kolding, Civilretten (Дания) на 27 юни 2013 г. — FOA, от името на Karsten Kaltoft/Billund Kommune
   (Дело C-354/13)
   2013/C 252/37
   Език на производството: датски
   
      Запитваща юрисдикция
   
   Retten i Kolding, Civilretten
   
      Страни в главното производство
   
   
      Жалбоподател: FOA, от името на Karsten Kaltoft
   
      Ответник: Billund Kommune
   
      Преюдициални въпроси
   
   
               1.
            
            
               Налице ли е противоречие с правото на Съюза, и по-конкретно например с член 6 от Договора за Европейския съюз относно основните права, ако на пазара на труда по принцип или от страна на публичните работодатели се допуска дискриминация поради затлъстяване?
            
         
               2.
            
            
               Приложима ли е евентуално установената в правото на Съюза забрана за допускане на дискриминация поради затлъстяване непосредствено и в отношенията между датски гражданин и неговия работодател, който е административен орган?
            
         
               3.
            
            
               В случай че Съдът приеме, че в Европейския съюз е установена забрана за допускане на дискриминация поради затлъстяване по принцип или по-специално по отношение на публичните работодатели, следва ли преценката дали тази забрана е евентуално нарушена да се извършва при необходимост при разпределяне на доказателствената тежест, в резултат на което, за да се приложи ефективно забраната към случаи, в които изглежда, че са налице признаци за допускане на дискриминация, доказателствената тежест следва да се прехвърли върху работодателя (вж. съображение 18 от Директива 97/80/ЕО (1) на Съвета от 15 декември 1997 година относно тежестта на доказване в случаите на дискриминация, основана на пола)?
            
         
               4.
            
            
               Може ли затлъстяването да се разглежда като увреждане, което се обхваща от закрилата, предоставяна с Директива 2000/78/ЕО (2) на Съвета от 27 ноември 2000 година за създаване на основна рамка за равно третиране в областта на заетостта и професиите, и кои критерии са евентуално от значение, за да може затлъстяването на дадено лице да се включи в съдържащата се в тази директива забрана за допускане на дискриминация, основана на увреждане?
            
         
      (1)  OB L 14, стр. 6; Специално издание на български език, 2007 г., глава 5, том 5 стр. 32.
   
      (2)  OB L 303, стр. 16; Специално издание на български език, 2007 г., глава 5, том 6, стр. 7.